open-index/open-wikipedia-markdown huggingface dataset:
4040 Purcell

'*4040 *Purcell'''* estas asteroido de la asteroida zono.

## Malkovro 
Ĝi estis malkovrita la 21-an de septembro 1987 de la usona astronomo Edward L. G. Bowell elde la Stacio Anderson Mesa de la observatorio Lowell apud Flagstaff (Arizono, Usono).

## Nomo 
Ĝi estis nomita en honoro de la angla baroka komponisto Henry Purcell (1659–1695).

*Oni ne konfuzu kun 101722 Pursell.''

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Edward L. G. Bowell
Kategorio:Astronomiaj objektoj malkovritaj en 1987
Flikaĵo (informadiko)

**Flikaĵo** estas en informadiko programaĵa ŝanĝo, kiu riparas eraron, same kiel teksaĵa flikaĵo riparas damaĝon en vestaĵo. La koncepto do estas pli speciala ol "aktualigo" aŭ "ĝisdatigo", kiuj povas enhavi ankaŭ funkciajn ŝanĝojn de programaĵo.

Se certa flikaĵo malhelpas malicajn atakojn ("ŝtopas sekurecan truon"), estas urĝe disvastigi kaj instali ĝin. Tiaj sekurecaj flikaĵoj kutime estas distribuataj tra reto. Personaj komputiloj kun retligo kutime ĉe starto kontrolas, ĉu novaj flikaĵoj estas disponeblaj. Por eviti, ke ĝuste per tiu vojo enpenetriĝu malicaj programoj, estas necese sekurigi la instaladon de flikaĵoj per aŭtentikigo.

Flikaĵoj povas esti en fontokoda aŭ duuma formoj.

## Flikaĵo en duuma formo 
Flikaĵoj distribuataj al uzanto-komputiloj kutime estas en duuma formo; tio signifas, ke ili estas instalataj sen plia modifo aŭ tradukado. Plej ofte ili koncernas tutajn dosierojn, ĉar parta anstataŭado de dosiero dependas de ĝia aktualeco. Pro tio ankaŭ malgrandaj flikaĵoj povas havi grandan amplekson, se ili estas en granda dosiero aŭ program-bloko. Flikaĵo en multe uzata biblioteko eĉ povas koncerni multajn dosierojn.

## Flikaĵo en fontokoda formo 
Programistoj ofte interŝanĝas flikaĵojn en fontokoda formo, ĉar ili interesiĝas pri la enhavo de flikaĵoj. Tiaj flikaĵoj ofte estas malgrandaj kaj koncernas nur kelkajn liniojn de programo, sed por instali ilin necesas rekonstrui (traduki) la tutan programon.

Ofte uzata aranĝo por tiaj flikaĵoj estas la "unuecigita diferenco" ( *unified diff*), produktebla ekzemple per la uniksa programo "diff". Tiu formo enhavas certan kuntekston de la ŝanĝo kaj do ofte estas rekonebla, eĉ se la ricevanto ne uzas tute la saman version de la flikata programo kiel la sendanto.

Kategorio:Programaro
SIRUTA

**SIRUTA** ( *Sistemul Informatic al Registrului Unităților Teritorial-Administrative* = informadika sistemo de registro de teritoriaj-administraj unuoj) estas klasada sistemo uzata de la rumana Nacia Instituto pri Statistiko (*Institutul Național de Statistică* = INS) por registri administrajn teritoriajn unuojn (*Unitățile administrativ-teritoriale* = UAT). Ĝi atribuas al ĉiu UAT nombran kodon.

La sistemo dividas la unuojn en tri nivelojn:
* distriktoj kaj la ĉefurbo Bukareŝto
* municipoj, urboj kaj komunumoj (unuoj administrataj de urbestro)
* kvartaloj, vilaĝoj, sektoroj de Bukareŝto

Unuoj de la unua nivelo havas du- aŭ triciferajn kodojn, aliaj kvin- aŭ sesciferajn. La kodoj de la tri niveloj ne estas strukture interligitaj. Ekzemple distrikto Sibiu havas la kodon 323, ĝia ĉefurbo Sibiu havas 143450, komunumo Șelimbăr havas 143557 kaj 143566 kaj vilaĝo Veștem en tiu komunumo 143593.

Ĉiujare la  SIRUTA adaptiĝas al la intertempaj administraj ŝanĝoj.

## La distriktoj 
La distriktoj kaj la ĉefurbo Bukareŝto havas jenajn SIRUTA-kodojn:

#Distrikto Alba: 10
#Distrikto Arad: 29
#Distrikto Argeș: 38
#Distrikto Bacău: 47
#Distrikto Bihor: 56
#Distrikto Bistrița-Năsăud: 65
#Distrikto Botoșani: 74
#Distrikto Brașov: 83
#Distrikto Brăila: 92
#Distrikto Buzău: 109
#Distrikto Caraș-Severin: 118
#Distrikto Călărași: 519
#Distrikto Cluj: 127
#Distrikto Constanța: 136
#Distrikto Covasna: 145
#Distrikto Dâmbovița: 154
#Distrikto Dolj: 163
#Distrikto Galați: 172
#Distrikto Giurgiu: 528
#Distrikto Gorj: 181
#Distrikto Harghita:190
#Distrikto Hunedoara: 207
#Distrikto Ialomița: 216
#Distrikto Iași: 225
#Distrikto Ilfov: 234
#Distrikto Maramureș: 243
#Distrikto Mehedinți: 252
#Distrikto Mureș: 261
#Distrikto Neamț: 270
#Distrikto Olt: 289
#Distrikto Prahova: 298
#Distrikto Satu Mare: 305
#Distrikto Sălaj: 314
#Distrikto Sibiu: 323
#Distrikto Suceava: 332
#Distrikto Teleorman: 341
#Distrikto Timiș: 350
#Distrikto Tulcea: 369
#Distrikto Vaslui: 378
#Distrikto Vâlcea: 387
#Distrikto Vrancea: 396
#Bukareŝto: 403

Kiel oni vidas, la kodoj kreskas laŭ la (rumana) alfabeta ordo de la distriktaj nomoj, escepte de la distriktoj Călărași kaj Giurgiu, kiuj havas numerojn super 500.

## Notoj 
Kategorio:Rumanio
Biblioteko (programado)

**Biblioteko** en informadiko estas kolekto da programaĵoj, pakitaj por facila uzado fare de pluraj aŭ multaj programoj. Ĝi povas konsisti el subprogramoj, klasoj, tipoj aŭ datenoj.

Bibliotekoj faciligas la reuzadon de programaĵoj. Samtempe ili difinas interfacojn por ilia uzado, kiuj estas la nura afero videbla de ekstere. Tiel eblas ŝanĝi internajn detalojn de bibliotekoj sen influi la uzantaj programojn, se la interfaco restas senŝanĝa.

Tradicie la unuaj bibliotekoj estis statikaj; tio signifas, ke programoj estis binditaj kun propra ekzemplero de ĉiuj uzataj bibliotekoj. Tio grandigis la programojn kaj malfaciligis aktualigojn de bibliotekoj. Tion plibonigis la "dividataj" bibliotekoj, kiuj estas apartaj objektoj uzeblaj fare de pluraj programoj.

Programlingvoj kutime havas aron da bazaj bibliotekoj, kiuj transprenas rutinajn taskojn, ekzemple la en- kaj eligon de datenoj.

Kategorio:Programaro
Smethwick

**Smethwick** estas grandurbo en Unuiĝinta Reĝlando, en Anglio.
eta|250ra|Vojo en Smethwick
eta|220ra|Malnova domo en Smethwicketa|250ra|Biblioteko en Smethwick

## Bazaj informoj 
* Supermara alteco: m
* Poŝtkodo: B66
* Telefonkodo: 0121
* Loĝantaro: 139.529 en 2006
* Areo: km ²

## Geografio 
Smethwick etendiĝas en centro de Anglio en proksimeco de Birmingham.

## Historio 
Ĝis fino de la 18-a jarcento Smethwick estis malproksima vilaĝeto, kie la malnova kapelo estis konsekrita en 1732. La unua kanalo ekfunkciis tie en 1769 (la dua en 1829) kaj portis karbojn kaj diversajn varojn. En 1802 fandejo ekfunkciis, kiu tiris diversajn fabrikojn. Dum la 2-a mondmilito rifuĝintoj grandnombre alvenis.

## Vidindaĵoj 
* biblioteko de 1866
* malnova kapelo
* diversaj preĝejoj
* parkoj

## Fontoj 
* Angla Vikipedio

Kategorio:Urboj de Anglio
Monaĥejo Sankta Katarina

eta|250px|Bildo pri siria teksto de la monaĥejo.
eta|Ikono de Maria de Nazareto (16-a jarcento), la patrino de Jesuo, en la monaĥejo Sankta Katarina, Monto Sinajo (Egiptio).
La **Monaĥejo de la Transfiguriĝo** aŭ **Monaĥejo de Sankta Katarina** (greke: Μονὴ τῆς Ἁγίας Αἰκατερίνης) situas ĉe malfacile alirebla kanjono ĉe la Monto Sinajo, en Egiptio. Ĝi estis konstruita tie, kie laŭ la tradicio Moseo vidis la «arbetaĵon kiu flamis sen estingado». temas pri unu el la plej antikvaj monaĥejoj ankoraŭ loĝataj. Ĝi ankaŭ estas konata kiel "Monaĥejo de la Brulanta Arbetaĵo". Ĝi apartenas al la Ortodoksa Eklezio de la Monto Sinajo, dependanta de la Ortodoksa Eklezio de Jerusalemo. En 2002 ĝi estis deklarita Monda heredaĵo de Unesko.

Laŭ la tradicio, unue ekzistis kapelo konstruigita de la patrino de Konstantino la 1-a, Helena de Konstantinopolo kaj poste Justiniano la 1-a ordonis la konstruadon de monaĥejo samloke. Laŭ la tradicio ĝi ankoraŭ konservas la arbetaĵon kiu flamis antaŭ Moseo kaj la mortajn restaĵojn de kristana kaj virga martiro Katarina de Aleksandrio.

La monaĥejo havas valoran bibliotekon kiu enhavas vastan kolekton de kodeksoj kaj manuskriptoj de la mondo. En ĝi troviĝas ĉirkaŭ 3.500 volumoj skribitaj en la greka, kopta, araba, armena, hebrea, kartvela, siria kaj aliaj lingvoj. Ĝi ankaŭ havas mozaikojn, relikvojn, pentraĵojn, rusajn kaj grekajn ikonojn inter kiuj estas la plej antikvaj en la mondo, el la 5-a kaj 6-a jarcentoj.

## Eksteraj ligiloj 
* Monaĥejo Sankta Katarina en la retpaĝo de Unesko
* Oficiala retpaĝo de la Monaĥejo (greke kaj angle)
* Saint Catherine Foundation 

Kategorio:Mondaj heredaĵoj en Egiptio
Kategorio:Bibliotekoj
Kategorio:Ortodoksaj monaĥejoj
Kategorio:Monaĥejoj en Egiptio
Kategorio:Kristanismo en Egiptio
4041 Miyamotoyohko

'*4041 *Miyamotoyohko'''* estas asteroido de la asteroida zono.

## Malkovro 
Ĝi estis malkovrita la  de la japana astronomo Takuo Kojima elde Ĉijoda (Gubernio Gunma, Japanio).

## Nomo 
Ĝi estis nomita en honoro de *Yohko Miyamoto* (japane:*Miyamoto Yohko''), edzino de la japana amatora astronomo Yukio Miyamoto.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Takuo Kojima
Kategorio:Astronomiaj objektoj malkovritaj en 1988
Andrej Markov

**Andrej MARKOV** () (naskiĝis la 14-an de junio 1856 en Rjazan, mortis la 20-an de julio 1922) estis rusa matematikisto. Li plej famiĝis pro siaj verkoj rilate al stokastikaj procezoj.

En siaj verkoj pri predikata logiko li emfazas, ke li elektis la intuician direkton de matematiko.

## Vivo 
Andrej Markov estis filo de Andrej Grigoreviĉ Markov kaj de lia unua edzino Nadeĵda Petrovna Markova. Li naskiĝis en Rjazan, kie lia patro estis sekretario de la forsta oficejo. Kelkajn jarojn poste la familio iris al Sankt-Peterburgo, kie la patro iĝis intendanto de princino Jekaterina Aleksandrovna Valvateva.

Ankoraŭ kiel 17-jara gimnaziano Markov verkis matematikan artikolon pri metodo por solvi diferencialajn ekvaciojn. Rezulte li estis invitita al la "sabatoj de Korkin", regula kunveno de la studentoj de Aleksandr Nikolajeviĉ Korkin. En 1874 Markov ekstudis en la fizika-matematika fakultato de la ŝtata universitato de Sankt-Peterburgo.

En 1877 li ricevis oran medalon pro solvo de integrado de diferencialaj ekvacioj per ĉenaj frakcioj; la metodon li aplikis al la ekvacio  (1 + x^2) \frac{dy}{dx} = n (1 + y^2)''.

Post findiplomiĝo en 1880 li iĝis docento pri diferenciala kaj integrada kalkulado, faris ankaŭ kursojn pri analitiko, probabloteorio. En 1895 li doktoriĝis pri aplikado de algebraj ĉenaj frakcioj. Unu jaron poste li iĝis eksterorda profesoro kaj estis elektita adjunkta membro de la Akademio de la Sciencoj Sankt-Peterburgo. En 1890 li iĝis ties eksterorda membro; ekde 1894 li estis orda profesoro de la universitato kaj ekde 1896 orda membro de la akademio.

Ankaŭ post sia emeritiĝo en 1905 li plu laboris en la universitato.

Kiam en 1908 okazis tumultaj protestoj de studentoj, la registaro ordonis al la instruantoj de la universitato kontroli kaj raporti la aktivadojn de siaj studentoj. Markov rifuzis esti "agento de la registaro" kaj estis malpermesita plu instrui.

Kiam en 1913 Markov estis elektita, de la urba konsilio, honora membro de la universitato, la instruministerio rifuzis konfirmi la elekton. La konfirmo okazis nur post la februara revolucio de 1917. Ekde tiam Markov denove instruis universitate ĝis sia morto en 1922.

Ankaŭ lia frato Vladimir Andrejeviĉ Markov (1871–1897) kaj lia samnoma filo Andrej Andrejeviĉ Markov (1903–1979) estis konata matematikisto.

Kategorio:Rusiaj matematikistoj
Kategorio:Mortintoj en Sankt-Peterburgo
Luterana preĝejo (Târgu Mureș)

La **Luterana preĝejo** estas religia konstruaĵo de Rumanio, en Transilvanio, en urbo Târgu Mureș.

## Historio 
En 1818 la hungaraj kaj germanaj luteranoj faris grupon en la urbo. En 1862 oni faris pli granda la preĝejon, en 1902 la paroĥo estis pli granda kaj oni konstruis ankaŭ ĉambron kaj turon. Baldaŭe pro nova sistemo de la placo oni konstruis novan preĝejon. Post fino de la socialismo Germanio financis la renovigon.

## Konstruaĵo 
La preĝejo estas simpla, malalta konstruaĵo kun unu turo.

## Fontoj 
* Hungara Vikipedio

Kategorio:Kristanaj preĝejoj en Rumanio
Kategorio:Luteranaj preĝejoj en Rumanio
Emma Schweiger

**Emma Tiger SCHWEIGER** (naskiĝis  en Los-Anĝeleso, Kalifornio, do nun -jara) estas germana aktorino kaj la filino de Til Schweiger.

## Vivo 
Emma Schweiger estas la plej juna filino de la germana aktoro Til Schweiger kaj la usona mododezajnistino Dana Schweiger. Ŝi havas tri gefratojn: Valentin (frato), Luna kaj Lilli Schweiger (fratinoj).

En kineja filmo ŝi unuafoje aktoris en aĝo de kvin jaroj: en la tiujare plej sukcesa germania kineja filmo *Keinohrhasen* ("senorelaj leporoj") ŝi ravis en la rolo de la knabineto *Cheyenne-Blue* . Ankaŭ en la daŭrigo *Zweiohrküken* ("duorelaj kokidoj" - ambaŭ filmtitoloj aludas al strangaj memkudritaj infanludiloj) ŝi havas tiun rolon. En la filmo *Männerherzen* ("viraj koroj") de la sama jaro ŝi videblas en flanka rolo apud sia patro kaj la aktoro Christian Ulmen.

Sian unuan ĉefan rolon la knabino havis en 2011 en la kineja filmo *Kokowääh*, denove flanke de sia patro - la filmo esence profitas de ŝia infana ĉarmo kaj memfido. En somero 2011 ŝi ĉefrolis en la televida filma komedio *Und weg bist du* ("Kaj for estas vi"). Same ekde la jaro 2011 ŝi kun siaj du fratinoj prezentas la pribestan germanlingvan televidan serion *Die Pfotenbande* ("la bestopieda bando").

En 2011 ŝi nomumiĝis por la infana kina premio ''Nickelodeon Kids' Choice Awards* pro sia rolo en la filmo *Kokowääh''.

## Eksteraj ligiloj 
* 

## Notoj 
Kategorio:Germanaj aktoroj
Kategorio:Germanaj infanaj aktoroj
Kategorio:Naskiĝintoj en Usono
Bê

eta|dekstra|Betina Ignacio

**Bê** estas brazila-germana bando, kies membroj devenas el San-Paŭlo, Rio-de-Ĵanejro kaj Konstanco. La ensemblo apartenas al la stiloj popmuziko, mondmuziko, bosanovo, kafeja muziko kaj ĵazo. La nomo rilatas al la brazila ŝercnomo de la kantisto.

## Membroj 
* Betina Ignacio: kantado, komponado
* Luiz Brasil: gitaro, komponado, aranĝado
* Markus Schmidt: frapinstrumentaro, perkutado, komponado
* Valney Oliveira: perkutado
* Kurt Holzkämper: elektra kaj akustika basgitaroj

## Historio 
Bê estis fondata de Betina Ignacio (kantado/komponado),
Luiz Brasil (gitaro/komponado/aranĝado), kaj Markus Schmidt (frapinstrumentaro/perkutado/komponado). Ili konatiĝis en la jaro 2006 je la Ĵazfestivalo je Montreux kaj decidiĝis post tio fari unuan komunan muzikalbumon.

Post du sukcesaj koncertvojaĝoj kaj post festivalaj prezentadoj Bê faris en 2009 ihsian duan albumon *Mistura Natural* en Novjorko. Ĝin produktis frapinstrumentisto kaj kunkomponisto Markus Schmidt (artistonome Marquinho da Silva), kune kun Klaus Mueller kaj Dave Darlington. La unua koncertvojaĝo por la albumo okazis septembron kaj oktobron de 2009 en 15 urboj de Germanujo kaj Svisujo.

## Diskoj 
* 2007: Mistura Fina (Südpolmusic/Kennen)
* 2009: Mistura Natural
* 2011: Azul

## Distingoj 
* 2003: Grammy por Luiz Brasil pro la albumo *Cassia Eller-MTV Acustico*

## Eksteraj ligiloj 
* Oficiala hejmpaĝo
* Bê ĉe laut.de

Kategorio:Brazilaj muzikaj grupoj
Kategorio:Germanaj muzikaj grupoj
Mas que nada

**Mas que nada** ([], brazilportugale, proks. „Kio do?“, en multaj lumdiskaj akompantekstoj malĝuste indikita kiel *Mais que nada*, kiu signifas „Pli ol nenio“) estas la plej fama peco de la brazila muzikisto Sérgio Mendes, kiun komponis en 1963 la brazila muzikisto *Jorge Ben Jor*. En Usono oni atribuas ĉi tiun kanton ĉefe al Sérgio Mendes, kaj Jorge Ben Jor estas nekonata. En Brazilo estas tute male.

La kanton ankoraŭ regule prezentas je koncertoj Sérgio Mendes (ofte je la fino kun granda aplaŭdo) kaj Jorge Ben Jor (kvankam nur unu el liaj proks. dudek famaj titoloj), kies muzikon latinamerika ĵurnalisto priskribis kiel „infektema transkontinenta afrika ritmomodelo“.

## Novversioj 
La fama enkonduko de „Mas que nada“, kiun muzikas *Sérgio Mendes & Brasil ’66*, ankaŭ aŭdeblas en la filmo *„Austin Powers: International Man of Mystery“* (1997), kaj kompleta sonregistraĵo de la kanto, aperinta per la filmmuziko-albumo publikiĝis per tio al nova generacio de aŭskultantoj, ĉefe en Usono. La kroata violonĉelisto Walter Despalj aranĝis la originalaĵon de Jorge Ben Jor por violonĉel-ensemblo.

La peco estas uzata je multaj varbfilmetoj (ankaŭ pro la pli malpli sukcesa piedpilka nacia taĉmento brazila). Sportvaroprodukstisto *Nike* uzis la kanton laŭ sonregistraĵo de *Tamba Trio* en du diversaj varbagadoj pokaze dum la futbalaj mondpokaloj de 1998 kaj 2006.

*Sérgio Mendes feat. The Black Eyed Peas* noveldonis la pecon „Mas que nada“ en 2006, ĉi-tiu versio aperas sur la albumo „Timeless“. Pluaj novversioj ekzistas de Mary Roos (germana versio kun la titolo: „Blauer Montag“) same kiel de Al Jarreau, Astrud Gilberto, Dizzy Gillespie, Luiz Henrique, de la nurvoĉa kantgrupo *Sjaella*, Horst Jankowski, Miriam Makeba, Oscar Peterson, de *Tamba Trio*, Vikki Carr, *Werner Müller & sein Orchester*, Ella Fitzgerald kun *Count Basie Orchestra*, Sylvia Vrethammar, Elza Soares, *Bê* kaj *Jessy J*. En la filmmuziko de la kinofilmo *„Sex and the City – la filmo“* el la jaro 2008 ekzistas plua novversio de  *Baccara*-kantistino Mayte Matée. Krome la filmmuziko por la filmo *Rio* el la jaro 2011 enhavas version indikitan kiel *2011 Rio Version*.

## Teksto (libere tradukita) 
Kategorio:Hispanlingvaj kantoj
Kategorio:Brazila muziko
Kategorio:Ĵazaj normkantoj
Lucillos

[eta|250px|Situo de la [provinco Toledo en Hispanio]]
[eta|250px|Situo de Lucillos en la [provinco Toledo kaj en Hispanio]]
**Lucillos** estas municipo de Hispanio, en la Provinco de Toledo, regiono de Kastilio-Manĉo.

## Toponimio 
La termino "Lucillos" estus pluralo de la latinida *lucillo*, 'tombo', vorto kiu devenas el vulgara latina *LOCELLVM*, 'kofreto'. Laŭ Fernando Jiménez de Gregorio la nomo devenas el *Val de Lucillos*, 'valo de la tomboj'. En dokumento de Alfonso la 10-a aperas skribita kiel *Luçiellos*.

## Loĝantoj 
La loĝantoj nomiĝas *Lucillanos*. La censita populacio en 2011 estis de 673 loĝantoj kaj la denseco estas de 16,83 loĝ/km². Multaj loĝantoj elmigris al proksima Talavera de la Reina kaj al Madrido.

## Situo 
Lucillos estas situa en la okcidenta parto de Kastilio-Manĉo en la komarko aŭ distrikto Komarko de Torrijos en la okcidenta parto de la provinco de Toledo, je altitudo de 480 m; je 60 km el Toledo, provinca ĉefurbo, kaj je 100 km el Madrido, ŝtata ĉefurbo. La areo de ties teritorio estas de 40 km². La geografiaj koordinatoj estas 39°59′12″ N 4°36′45″ Ok.

## Geografio 
La municipio troviĝas situanta «sur ebena tereno sed alta». Ĝi apartenas a la komarko de Torrijos kaj limas kun la municipaj teritorioj de Cardiel de los Montes norde, Los Cerralbos kaj Illán de Vacas oriente, Cebolla, Montearagón, Cazalegas kaj Castillo de Bayuela okcidente, ĉiuj de la provinco de Toledo.

Ties klimato estas kontinenta mildigita pro la etoso de la valo de la rivero Taĵo. Ties teroj komponiĝas el makiso kaj terkultivejoj. Tra la iama domaro de Brujel fluas rojo, seka plej parton de la jaro.

## Ekonomio 
Agrikulturo kaj brutobredado tradicie.

## Historio 
Lucillos dependis administre de Talavera de la Reina kiel domaro el ties jurisdikcio. En 1369, kiam Talavera ekdependiĝis el la senjorlando de la arkiepiskopoj de Toledo, la domaro de Lucillos sekvis tiun saman destinon.

En 1521 oni postulas el la municipo tri virojn defendontan la urbon de Talavera antaŭ ebla insurekcio de la Milito de la Komunumoj de Kastilio. Tio supozigas, ke la tiama censo estis malgranda.

Laŭ la Catastro de Ensenada, la domaro de Lucillos estis donata en 1752 al la kardinalo Luis María de Burbono, de la reĝa nova familio.

Dum fino de la 20-a jarcento (kvarono da jarcento) estis la sama urbestro nome Apolonio Díaz Muñoz, de la socialisma partio PSOE.

## Monumentoj kaj interesaĵoj 
* Preĝejo de Nia Sinjorino de la Asuncio. Ekstere elstaras simpla turo el briko de stilo mudeĥara. Interne elstaras la retablo el la 16a jarcento, kun diversaj pentraĵoj de diversaj sanktuloj.

## Notoj 
## Vidu ankaŭ 
* Municipoj de la provinco de Toledo

Kategorio:Kastilio-Manĉo
Kategorio:Municipoj de Toledo
Kategorio:Provinco Toledo
Aythya

***Aythya*** estas genro de merganasoj. Ĝi havas 12 priskribatajn speciojn. Multaj havas helajn flankojn kontraste kun malhelaj brustoj kaj ruĝecaj aŭ bruneca kapoj; multaj havas bluecgrizajn bekojn kun nigraj makulpintoj (vidu bildojn sube).

## Specioj 
* Blankadorsa anaso *Aythya valisineria*
* Brunkapa anaso *Aythya ferina*
* Blubeka merganaso *Aythya americana*
* Kolumanaso *Aythya collaris*
* Aŭstralia merganaso *Aythya australis*
* Baera anaso *Aythya baeri*
* Blankokula anaso *Aythya nyroca*
* Madagaskara merganaso *Aythya innotata* – time supozata formortinta, remalkovrata (2006)
* Reunia anaso, *Aythya* cf. *innotata* - formortinta (ĉ.1690-aj jaroj)
* Novzelanda merganaso *Aythya novaeseelandiae*
* Tufanaso *Aythya fuligula*
* Rokanaso *Aythya marila*
* Malgranda rokanaso *Aythya affinis*

## Praspecioj 
*Aythya shihuibas* estis priskribata el fina Mioceno de Ĉinio. Nepriskribata prahistoria specio estas konata nur el restaĵoj de fosilioj de frua Pleistoceno troviĝantaj ĉe Dursunlu, Turkio; kaj povus esti tamen menciata kiel paleosubspecio de nuna specio konsiderinte ties aĝon (vidu ankaŭ artikolon de Rokanaso).

La specio *"Aythya" arvernensis* el Mioceno estas nune lokigita en *Mionetta*, dum *"Aythya" chauvirae* ŝajne enhavas la restaĵojn de 2 specioj, almenaŭ unu el kiuj ne ŝajnas esti merganaso.

## Bildaro 

Dosiero:Canvasback pair2.jpg|Blankadorsa anaso *Aythya valisineria*
Dosiero:Aythya ferina (Marek Szczepanek).jpg|Brunkapa anaso *Aythya ferina*
Dosiero:Redhead_duck_(Aythya_americana,_male).jpg|Blubeka merganaso *Aythya americana*
Dosiero:Aythya-collaris-001.jpg|Kolumanaso *Aythya collaris*
Dosiero:Female Hardhead duck.jpg|Aŭstralia merganaso *Aythya australis*
Dosiero:Qtqy.jpg|Baera anaso *Aythya baeri*
Dosiero:Aythya nyroca16.jpg|Blankokula anaso *Aythya nyroca*
Dosiero:AythyaInnotata.svg|Madagaskara merganaso *Aythya innotata*
Dosiero:NZ Scaup 01.jpg|Novzelanda merganaso *Aythya novaeseelandiae*
Dosiero:Tufted-Duck-male-female.jpg|Tufanaso *Aythya fuligula*
Dosiero:Greater-scaup-male2.jpg|Rokanaso *Aythya marila*
Dosiero:Veilchenente Aythya affinis 0505282.jpg|Malgranda rokanaso *Aythya affinis*

## Referencoj 
Kategorio:Anasenoj
Kategorio:Anasedoj
Kategorio:Anseroformaj
Kategorio:Birdoj de Oceanio
Kategorio:Birdoj de Azio
Kategorio:Birdoj de Afriko
Kategorio:Birdoj de Ameriko
Kategorio:Birdoj de Eŭropo
4042 Oĥotsko

**4042 Oĥotsko** estas asteroido de la asteroida zono.

## Malkovro 
Ĝi estis malkovrita la  de la japanaj astronomoj Kin Endate kaj Kazuro Watanabe elde la observatorio de Kitami en Abaŝiri-subgubernio sur la insulo Hokajdo.

## Nomo 
Ĝi ŝuldas sian nomon al la Oĥotska Maro, kies akvo banas la nordan bordon de Hokajdo.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Kazuro Watanabe
Kategorio:Malkovrita de Kin Endate
Kategorio:Astronomiaj objektoj malkovritaj en 1989
Camarenilla

[eta|250px|Situo de la [provinco Toledo en Hispanio]]
[eta|250px|Situo de Camarenilla en la [provinco Toledo kaj en Hispanio]]
**Camarenilla** [kamarenIja] estas municipo de Hispanio, en la Provinco de Toledo, regiono de Kastilio-Manĉo. 

## Toponimio 
La termino *Camarenilla* devenas el nomo de Camarena, kaj kunhavas saman devenon.

## Loĝantoj 
La loĝantoj nomiĝas *Camarenilleros*. La censita populacio en 2011 estis de 632 loĝantoj kaj la denseco estas de 25,95 loĝ/km².

## Situo 
Camarenilla estas situa en la okcidenta parto de Kastilio-Manĉo en la komarko aŭ distrikto Komarko de Torrijos en la centra parto de la provinco de Toledo, je altitudo de 506 m; je 21 km el Toledo, provinca ĉefurbo. La areo de ties teritorio estas de 24.35 km². La geografiaj koordinatoj estas 40°0′58″ N 4°4′16″ Ok.

## Geografio 
La municipo troviĝas situanta sur valo de la komarko de Torrijos kaj limas kun la vilaĝoj de Arcicóllar, Recas, Bargas, Villamiel de Toledo kaj Fuensalida, ĉiuj de la provinco de Toledo.

## Ekonomio 
Agrikulturo (tritiko, hordeo, sekalo) kaj brutobredado (ŝafoj, muloj) tradicie. 

## Historio 
En la 12-a jarcento la reĝo Alfonso la 7-a donis ĝin al Domingo Domínguez, kaj tiam ricevis la nomigon de "Camarena Alta" (Supra Kamareno). 

Dum la fino de la 20-a jarcento (Hispana transiro al demokratio) la urbestro estas ĉiam el dekstraj partioj.

## Vidu ankaŭ 
* Municipoj de la provinco de Toledo

Kategorio:Kastilio-Manĉo
Kategorio:Municipoj de Toledo
Kategorio:Provinco Toledo
Colombier

**Colombier** estas la nomo de la sekvantaj lokoj:

* **Colombier NE** estis komunumo de la distrikto Boudry en Kantono Neŭŝatelo en Svislando.
** **Colombier NE (stacidomo)** estas fervoja stacio en Colombier NE.
** **Colombier NE Allées Littorail (stacidomo)** estas fervoja stacio en Colombier NE.
** **Colombier NE Les Chézards (stacidomo)** estas fervoja stacio en Colombier NE.
** **Colombier NE Littorail (stacidomo)** estas fervoja stacio en Colombier NE.
* **Colombier VD** estis komunumo de la distrikto Morges en Kantono Vaŭdo en Svislando.
* '''Colombier (Côte-d'Or)** estas komunumo de la departemento Kostodorio en Francujo.
* **Colombier (metroo de Rennes)''' estas stacio de la Metroo de Rennes, Francio.
Anna Julia Kapfelsperger

**Anna Julia KAPFELSPERGER** (naskiĝis la 11-an de julio 1985 en Beja, Portugalio, do nun -jara) estas germana aktorino.

## Vivo 
Anna Julia Kapfelsperger en 1988 translokiĝis al la urbo Schwabmünchen en Bavario. Jam dum la lernejaj jaroj ŝi aktoris teatre kaj pli ol 10 jarojn profesiece praktikis la hispanan dancon *Flamenko*.

Post la abitura ekzameno ŝi en Berlino studis en la filmaktora altlernejo *Filmschauspielschule Berlin*. Dum la dujara studo ŝi kolektis unuajn filmaktorajn spertojn kaj tuj poste havis unuan ĉefrolon en la filmserio *Unter uns* ("inter ni"), kiun ŝi tenis dum du jaroj. Paralele ŝi aktoris en diversaj televidaj produktaĵoj kaj en kinejaj filmoj kiel *Jerry Cotton* kaj *Zeiten ändern dich*. En 2011 ŝi aktoris en la kineja filmo *Kokowääh* flanke de la aktoro Til Schweiger kaj ties filino, la knabineto Emma Schweiger.

En printempo 2011 ŝi teatrosceneje videblis per la rolo de "Reĥa" en la dramo Nathan der Weise de Gotthold Ephraim Lessing en la landa teatro Rejnlando-Palatinato.

## Filmografio (elekto) 
* 2007: *Im Namen des Gesetzes*, televida kanalo RTL
* 2007: *Volles Haus*, televida kanalo ProSieben
* 2008-2010: serio *Unter uns*, RTL
* 2009: *112 – Sie retten dein Leben*, RTL
* 2009: *Die ProSieben Märchenstunde: Kalif Storch*, ProSieben
* 2010: *Zeiten ändern dich* (kineja filmo)
* 2010: *Jerry Cotton* (kineja filmo)
* 2010: *Funny Movie: Biss zur großen Pause – Das Highschool Vampir Grusical*, ProSieben
* 2010: *Der Trickser* (seriokomenca filmo), RTL
* 2011: *Kokowääh* (kineja filmo)
* 2011: *Der Trixxer*, RTL
* 2012: *Kaiserschmarrn* (kineja filmo)

## Teatraj roloj (elekto) 
* 2006: Kasimir und Karoline, Theaterbar Berlin
* 2006: Drei Mal Leben, Theaterbar Berlin
* 2006: Was ihr wollt ("Kion vi volas" de Vilhelmo Ŝekspiro), Theaterbar Berlin
* 2007: Turandot, Ballhaus Ost (Berlino, distrikto Pankow, kvartalo *Prenzlauer Berg*)
* 2007: Der letzte Schrei, Ballhaus Ost
* 2011: Nathan der Weise ("Nathan la saĝulo" de Gotthold Ephraim Lessing), Landesbühne Rheinland-Pfalz

## Eksteraj ligiloj 
* oficiala retejo de Anna Julia Kapfelsperger 
* informoj pri ŝi en retejo de la aktora agentejo *FastForward Management* 
* 

Kategorio:Germanaj aktoroj
Kategorio:Naskiĝintoj en Portugalio
Le Villaret

**Le Villaret** estas la nomo de la sekvantaj lokoj:
* **Le Villaret (Colombier)** estas setlejo de la komunumo Colombier de la distrikto Boudry en Kantono Neŭŝatelo en Svislando.
* **Le Villaret (Saint-Blaise)** estas setlejo de la komunumo Saint-Blaise de la distrikto Neŭŝatelo en Kantono Neŭŝatelo en Svislando.
* **Le Villaret FR** estas vilaĝo de la komunumo La Roche de la distrikto Grejerco en Kantono Friburgo en Svislando.
* **Le Villaret (Belmont-sur-Yverdon)** estas vilaĝo de la komunumo Belmont-sur-Yverdon de la Distrikto Vaŭda Nordĵuraso en Kantono Vaŭdo en Svislando.
Helena de Konstantinopolo

**Flavia Iulia Helena**, ankaŭ konata kiel **sankta Helena** aŭ **Helena de Konstantinopolo**, (naskiĝis en Trapani, ĉirkaŭ la jaro 250 - m. en Romo, en 329), estis romia imperiestrino kaj sanktulino de la romkatolika kaj ortodoksa eklezioj.

Konstancio Ĥloro prenis ŝin kiel konkubinon, poste kiel edzinon kaj pli malfrue li divorcis en 292 por geedziĝi kun la bofilino de Maksimiano, Flavia Maksimiana Teodora. La filo de Helena, Konstantino la 1-a, konvertiĝis en la imperiestro de la Romia Imperio kaj, post lia kroniĝo, ŝi ludis gravan rolon en la imperia kortego. Dum regado de Konstantino ŝi kristaniĝis, kaj influis sian filon favore al kristanismo.

Ŝi estas konsiderata kiel sanktulino de la ortodoksaj kaj romkatolikaj kristanoj, fama pro la pieco kiun ŝi montris. Eŭsebio prenis detalojn de ŝia pilgrimado al Sankta Lando kaj al aliaj provincoj de Mezoriento. Tradicie ŝi estas konata pro la serĉado de la relikvoj de la kruco de Kristo (vidu artikolon *Lignum Crucis*) kaj pro la serĉado de la restaĵoj de la tri reĝoj, kiuj nuntempe troviĝas en la katedralo de Kolonjo.

Ŝia tago estas festata de la ortodoksa eklezio kune kun Konstantino, la 21-an de majo. La romkatolikoj memorigas ŝin la 18-an de aŭgusto. En la katolika sanktaro ŝi estas sankta patronino de la arkeologio, la konvertiĝo kaj la malfacilaj geedziĝoj.

La kutimaj ikonoj pri ŝi montras romian imperiestrinon, vestitan per riĉaj kostumoj kaj preskaŭ ĉiam portantan la krucon kaj kelkfoje apud ŝi aperas Konstantino.

Kategorio:Imperiestrinoj
Kategorio:Ortodoksaj sanktuloj
Kategorio:Katolikaj sanktuloj
Kategorio:Naskiĝintoj en 250
Kategorio:Mortintoj en 329
Montearagón

[eta|250px|Situo de la [provinco Toledo en Hispanio]]
[eta|250px|Situo de Montearagón en la [provinco Toledo kaj en Hispanio]]
**Montearagón** estas municipo de Hispanio, en la Provinco de Toledo, regiono de Kastilio-Manĉo.

## Toponimio 
La termino "Montearagón" komponiĝas el nomo *monte* (monto), kiu devenas el latina MONTEM, kaj el propra nomo *Aragón*, Aragono, antaŭromia rivernomo.

## Loĝantoj 
La loĝantoj nomiĝas *Montearagueños*. La censita populacio en 2011 estis de 569 loĝantoj kaj la denseco estas de 47,42 loĝ/km².

## Situo 
Montearagón estas situa en la okcidenta parto de Kastilio-Manĉo en la komarko aŭ distrikto Komarko de Torrijos en la okcidenta parto de la provinco de Toledo, je altitudo de 420 m; je 64 km el Toledo, provinca ĉefurbo. La areo de ties teritorio estas de 12 km². La geografiaj koordinatoj estas 39°57′51″ N 4°38′3″ Ok.

## Geografio 
La municipo troviĝas situanta «sur monteto, ĉirkaŭe de malgrandaj montetoj» en la Valo de la rivero Taĵo en ties orienta bordo. Ĝi apartenas al la komarko de Torrijos kaj limas kun la municipaj teritorioj de Lucillos norde, Cebolla oriente, La Pueblanueva sude separata de la rivero Taĵo kaj Cazalegas okcidente, ĉiuj de la provinco de Toledo.

Ĝi havas klimato kontinenta mildigita de la rivero kiu faras ties terenon tre fruktodonaj kaj taŭgaj por agrikulturo kaj brutobredado.

## Ekonomio 
Agrikulturo kaj brutobredado tradicie. Nun produktado de vino.

## Historio 
Dum multaj jaroj estis boato por trapasi la riveron kaj tie ankoraŭ restas ruinoj de la ties konstruaĵoj. Dum la Hispana Enlanda Milito estis tie frunto kaj limo interlanda; ankoraŭ restas nun fortikaĵeto konstruita de la flanko de la insurekciuloj de Francisco Franco, hodiaŭ ene de privata bieno.

Dum la lasta kvarono de la 20a jarcento, post la Hispana transiro al demokratio la urbestro estis ĉiam el socialisma partio PSOE.

## Notoj 
## Vidu ankaŭ 
* Municipoj de la provinco de Toledo
* Montearagón (stacidomo)


Kategorio:Kastilio-Manĉo
Kategorio:Municipoj de Toledo
Kategorio:Provinco Toledo
Bevaix

## Pri la komunumo 
**Bevaix** estas komunumo en la distrikto Boudry en Kantono Neŭŝatelo, Svislando. Ĝi havis 3837 loĝantojn je la 31-a de decembro 2010.

## Geografio 
Bevaix situas ĉe la suda flanko de la Neŭŝatela Ĵuraso ĉe la norda bordo de la Lago de Neŭŝatelo, proksimume 12 kilometrojn sudokcidente de la urbocentro de la kantonĉefurbo Neŭŝatelo. La komunumo Bevaix konsistas el la vilaĝo Bevaix kaj la setlejoj Les Marrins (apud la lagobordo), Les Prises (en nordokcidento de la komunumo), La Lorraine (en sudo de la komunumo) kaj L'Abbaye (en oriento de la komunumo kun grandaj vitejoj apud la lagobordo).

La teritorio de la komunumo etendiĝas sur areo de 10,78 km², de kiuj 47,1% estas kovritaj de arbaro, 34,1% servas por agrikulturo kaj 18,3% por setlado.

## Najbaraj komunumoj 
La komunumo Bevaix limas en nordo al Boudry, en oriento al Cortaillod, en sudo al la Lago de Neŭŝatelo, en okcidento al Gorgier, kaj en nordokcidento al Brot-Dessous.

## Trafiko 
Tra Bevaix pasas la kantona ĉefvojo n-ro 5 kaj la svisa aŭtovojo A5, al kiu ĝi disponas pri propra alveturejo. Bevaix disponas pri stacidomo ĉe la trajnlinio de Svisaj Federaciaj Fervojoj de Bielo al Laŭzano. La komunumo estas ankaŭ servata de buslinio de Boudry al Saint-Aubin-Sauges.

## Historio 
La unua dokumenta mencio de Bevaix datiĝas el la jaro 998 kiel *villa Bevacensi*. Apud la Lago de Neŭŝatelo estis malkovritaj la restaĵoj de ok prahistoriaj lagobordaj setlejoj, kvin el ili en la neolitiko kaj tri el la bronzepoko. En la jaro 998 certa Rudolfo fondis la priorejon Bevaix, al kiu la donacis malgrandan teritorion. Al tiu tribunalejo korespondas la hodiaŭa komunumo Bevaix. En la jaro 1263 la tribunalejo Bevaix estis komuna havaĵo de la prioro de Bevaix kaj de la Senjoroj de Gorgier kaj la Senjoroj de Colombier. La landa reganto estis la grafoj de Neŭŝatelo. Post la reformacio la senjoreco transiris en du etapoj unue al Johano Jakobo de Wattenwyl kiel senjoro de Colombier kaj poste al la grafoj de Neŭŝatelo en la jaro 1564. Ĝis 1832 Bevaix formis neŭŝatelan majorejon.

## Notoj kaj referencoj 
## Vidu ankaŭ 
* Bevaix (stacidomo)

## Eksteraj ligiloj 
* Oficiala retejo de la komunumo Bevaix
Luterana hungara preĝejo (Brașov)

**Luterana hungara preĝejo** estas eklezia konstruaĵo en Rumanio, en urbo Brașov (ĝis Traktato de Trianon la oficiala hungara loknomo estis Brassó).

## Historio 
Longe la hungaroj havis komunan luteranan preĝejon kun la germanoj en la urbo. La aparta hungara preĝejo estas uzata ekde 1783, kiel la unusola hungara luterana preĝejo de la urbo. En 1886 oni dekretis en tiu preĝejo fondon de hungara luterana diocezo. Inter 1932-1948 la preĝejo disponis pri hungarlingva lernejo. Inter 1992-1998 oni konstruis kvaretaĝan domon por eklezia centro kie ofte okazas diversaj ekleziaj aranĝaĵoj.

## Konstruaĵo 
La simpla preĝejo havas 1 navon kaj 1 turon. Apud la preĝejo tombejo de luteranaj hungaroj situas.

## Fontoj 
* Hungara Vikipedio

eta|220px|maldekstra|Tombejo apud la preĝejo

Kategorio:Kristanaj preĝejoj en Rumanio
Kategorio:Luteranaj preĝejoj en Rumanio
Barcience

[eta|dekstra|250px|Situo de la [provinco Toledo en Hispanio]]
[eta|dekstra|250px|Situo de Barcience en la [provinco Toledo kaj en Hispanio]]
**Barcience** estas municipo de Hispanio, en la Provinco de Toledo, regiono de Kastilio-Manĉo.

## Toponimio 
Eble la termino "Barcience" estas rilata al "barcinal" aŭ "barcia", kiu signifas grandan pakon el pajlo. Oni indikas ankaŭ ke eble devenas el termino kelta de "*barcia*".

## Loĝantoj 
La loĝantoj nomiĝas *Barcienzanos*. La censita populacio en 2011 estis de 671 loĝantoj kaj la denseco estas de 35,35 loĝ/km².

## Situo 
Barcience estas situa en la okcidenta parto de Kastilio-Manĉo en la komarko aŭ distrikto Komarko de Torrijos en la centra parto de la provinco de Toledo, je altitudo de 513 m; je 24 km el Toledo, provinca ĉefurbo. La areo de ties teritorio estas de 18.98 km². La geografiaj koordinatoj estas 39°58′59″ N 4°14′2″ Ok.

## Geografio 
La municipo troviĝas situanta sur valo kie hegemonias ĉirkaŭaj altejoj, en la komarko de Torrijos. Limas kun la municipaj teritorioj de Novés, Huecas, Rielves, Gerindote kaj Torrijos, ĉiuj de la provinco de Toledo.

## Ekonomio 
Agrikulturo kaj brutobredado tradicie.

## Historio 
eta|dekstra|250px|Kastelo de Barcience.
Estas restaĵoj de la neolitiko. Eble keltoj fondis la fruan setliĝon. Poste romianoj romianigis la lokon.

En 1259 ĝi estis domaro de Toledo, kun plantejoj de vitoj. En 1283 oni mencias denove Barcience, kie havis posedaĵojn filo de la fama urbestro de Toledo, Esteban Illán. En la 13a jarcento ĝi estis propraĵo de la superulo de Uclés, de la ordeno de Santiago. La infanto Henriko, superulo de tiu Ordeno, donis tiun vilaĝon en 1421 al Alfonso Tenorio, superulo de Cazorla. Meze de la 15a jarcento, Henriko la 4-a donis al la familio Silva la graflandon Cifuentes kun ties posedaĵoj, inter kiuj Barcience.

Dum la lasta kvarono de la 20a jarcento, post la Hispana transiro al demokratio estis urbestro de la vilaĝo ĉiam ano de la socialisma partio PSOE.

## Monumentoj kaj interesaĵoj 
* Kastelo de Barcience, de la 14a jarcento.
* Domo de Taramona.
* Preĝejo de Sankta Maria la Blanka.

## Notoj 
## Vidu ankaŭ 
* Municipoj de la provinco de Toledo

Kategorio:Kastilio-Manĉo
Kategorio:Municipoj de Toledo
Kategorio:Provinco Toledo
Maria Bethânia

**Maria BETHÂNIA** (naskiĝis la 18-an de junio 1946 en Santo Amaro da Purificação, Brazilo), fakte *Maria Bethânia Vianna Telles Veloso* estas unu el la plej gravaj kantistinoj de Muziko Populara Brazila.

## Vivo 
Maria Bethânia estis la sesa el ses gefiloj de la oficisto de la *Departamento de Correos y Telégrafos* José Telles Veloso kaj de lia edzino Claudionor Vianna Telles Veloso.

Ŝia kariero komenciĝis en 1964 en Rio-de-Ĵanejro per ŝia prezentado en *Opinião*. Per 26 milionoj da venditaj albumoj en la jaro 2005 ŝi estas la due plej sukcesa kantistino de Brazilo. Kun sia frato Caetano Veloso, Gilberto Gil, Gal Costa kaj Tom Zé ŝi apartenis fine de la 1960-aj kaj komence de la sepdekaj jaroj al la novigantoj de la populara brazila muziko kaj estis membro de la tropikalismo-movado. Maria Bethânia neniam fiksiĝis sur ununura stilo. Ŝi komencis sian karieron kiel bosanovo-kantistino. Poste ŝi kantis sambojn, interpretis afrikbrazilan muzikon, la popolmuzikstilon *música sertaneja*, origine devena de la dezertoregiono *Sertão*, ĝis al forooj, popmuzikaĵoj kaj baladoj. Ŝi nomiĝis laŭ la kanto de Nelson Gonçalves *Maria Bethânia*.

## Diskoj 
* Edu Lobo / Maria Bethânia - Edu e Bethania (Serio Elenco Brazil)
* Maria Bethânia - Brasileirinho
* Caetano Veloso/Maria Bethânia - Ao Vivo
* Maria Bethânia - Canto Do Paje [Brazil]
* Maria Bethânia - Imitação - 2-CD
* Maria Bethânia - As Canções Que Voce Fez Prá Mi
* Maria Bethânia - Diamante Verdadeiro: Ao Vivo
* Maria Bethânia - Romantica
* Maria Bethânia - Bethania Canta Vinicius
* Maria Bethânia - Simplesmente
* Maria Bethânia - Memória Da Pele
* Maria Bethânia - Mel
* Maria Bethânia - Brazil's Best
* Maria Bethânia - Ambar
* Maria Bethânia - Canções E Momentos
* Maria Bethânia - Canto Do Paje
* Maria Bethânia - Dezembros
* Maria Bethânia - Focus
* Maria Bethânia - A Arte de
* Maria Bethânia - Olho d'Agua
* Maria Bethânia - Meus Momentos
* Maria Bethânia - Sonho Impossivel
* Maria Bethânia - Ao Vivo
* Maria Bethânia - From Salvador Do Bahia
* Maria Bethânia - Que Falta Você Me Faz
* Maria Bethania - A Força Que Nunca Seca (1999)
* Maria Bethânia - personalidade PolyGram 1987

## Eksteraj ligiloj 
* Oficiala retpaĝaro  (portugallingva)
* Retrorigardo pri Maria Bethânia - Que Falta Você Me Faz ĉe bluerhythm.de

Kategorio:Brazilaj muzikistoj
Katarina de Aleksandrio

**Sankta Katarina de Aleksandrio**, ankaŭ konata kiel **Sankta Katarina de la Rado** aŭ **Granda Martiro Sankta Katarina** (greke *ἡ Ἁγία Αἰκατερίνη ἡ Μεγαλομάρτυς*) estas, laŭ la tradicio, kristana sanktulino kaj virgulino, kiu estis martirigita frue en la 4-a jarcento ĉe la manoj de la pagana imperiestro Maksencio. Laŭ ŝia hagiografio, ŝi estis princino kaj elstara akademiulo, kiu kristaniĝis estinte 14-jaraĝa, kaj ŝi mem kristanigis aliajn centojn da personoj, eĉ la imperiestrino, kiu estis mortigita samekiel la aliaj konvertitoj. Pro tio, ke ŝi rifuzis edziniĝi al la imperiestro, ĉi-lasta kondamnis ŝin al mortigo per radumo, sed la rado rompiĝis ekde śi tuŝis ĝin; finfine ŝi estis senkapigita. Tradicio de la 8-a jarcento asertas, ke anĝeloj transportis ŝian korpon al en Monto Sinajo. Mil cent jarojn post ŝia martiriĝo, Johana de Arko identigis Katarinan kiel unu el la sanktuloj, kiuj aperis kaj konsilis al ŝi.

La Ortodoksa Eklezio kultas ŝin kiel grandan martiron, kaj ŝia memortago estas la 25-a de novembro.  En la Romkatolika Eklezio ŝi estis tradicie kultata kiel unu el la 14 helpantoj en mizero. En 1969 la Romkatolika eklezio forigis ŝian festotagon de la Ĝenerala Roma Kalendaro sed ŝi daŭre estis memorita en la Roma Martirologio je la 25-a de novembro. En 2002, ŝia festotago estis restaŭrita en la katolika kalendaro sed kiel opcia festotago.
[eta|260px|maldekstre|[Ikono de Sankta Katarina kun rado (17-a jarcento)]]
[eta|220px|center|[Michelangelo Merisi da Caravaggio|Caravaggio: *Sankta Katarina de Aleksandrio* (1595–1596)]]

## Vidu ankaŭ 
* Monaĥejo Sankta Katarina (Monto Sinajo)
* Martirpalmo

Kategorio:Ortodoksaj sanktuloj
Kategorio:Katolikaj sanktuloj
Kategorio:Egiptaj sanktuloj
Kategorio:Kristanaj martiroj
Kalvinana preĝejo (Kiskunhalas)

La **Kalvinana preĝejo** estas Monumento historia en Hungario, en urbo Kiskunhalas, en la urbocentro.

## Historio 
La unua kalvinana preĝejo konstruiĝis en 1667, kiun oni faris pli granda en 1702 kaj ankaŭ en 1772. (La paroĥo pretiĝis en 1777, ankaŭ ĝi estas *monumento historia*.) En 1816 nova turo konstruiĝis, poste oni faris pli granda la preĝejon. La nuna aspekto estas videbla ekde 1823.

## Konstruaĵo 
La preĝejo havas unu navon kaj unu turon super la enirejo. Sur la ekstera muro estas reliefo memore al vizito de Mihály Csokonai Vitéz de 1995 kaj hontoŝtono de 1872, kien oni metis la punitojn. Interne estas en 3 flankoj galerioj. La predikejo estis farita en 1821.

## Fontoj 
* hungare 
* hungare

Kiskunhalas
Kategorio:Kristanaj preĝejoj en Kiskunhalas
Huecas

[eta|250px|Situo de la [provinco Toledo en Hispanio]]
[eta|250px|Situo de Huecas en la [provinco Toledo kaj en Hispanio]]
**Huecas** estas municipo de Hispanio, en la Provinco de Toledo, regiono de Kastilio-Manĉo.

## Toponimio 
La termino "Huecas" devenas el araba *Waqqas*, tamen povus havi romian devenon plej antikva en la termino latina *occare*, *truo*, *malplenaĵo*.

## Loĝantoj 
La loĝantoj nomiĝas *Huecanos*. La censita populacio en 2011 estis de 720 loĝantoj kaj la denseco estas de 26,67 loĝ/km².

## Situo 
Huecas estas situa en la okcidenta parto de Kastilio-Manĉo en la komarko aŭ distrikto Komarko de Torrijos en la centra parto de la provinco de Toledo, je altitudo de 555 m; je 25 km el Toledo, provinca ĉefurbo. La areo de ties teritorio estas de 27 km². La geografiaj koordinatoj estas 40°0′41″ N 4°11′43″ Ok.

## Geografio 
La municipo troviĝas situanta «sur malgranda deklivo de monteto, ĉe kiu flupasas rojo». Ĝi apartenas al la komarko de Torrijos kaj limas kun la municipaj teritorioj de Fuensalida, Villamiel de Toledo, Rielves, Barcience kaj Novés, ĉiuj de la provinco de Toledo.

## Ekonomio 
Agrikulturo kaj brutobredado tradicie.

## Historio 
Estas romiaj restaĵoj de la 3-a kaj 4-a jarcentoj.

En 1465 la filo de grava superulo de Kastilio, nome Pedro López de Ayala, konstruis kastelon. Komence de la 16a jarcento stariĝas justica pilorio, kun la blazono de la familio Ayala. En la dua duono de la 16a jarcento la vilaĝo nomiĝis "Mocen" aŭ "Mucen", termino de araba deveno, kaj tiam troviĝis je duono da leŭgo oriente de la nuna domaro.

## Notoj 
## Vidu ankaŭ 
* Municipoj de la provinco de Toledo

Kategorio:Kastilio-Manĉo
Kategorio:Municipoj de Toledo
Kategorio:Provinco Toledo
Placo Széchenyi (Győr)

eta|center|530px|

eta|240px|Balkonaj domoj sur la placo
**Placo Széchenyi** [sEĉEnji] estas la plej impona historia placo de urbo Győr.

La barokaj domoj estis konstruitaj en la 17-a kaj 18-a jarcento. Dum dominado de turkoj subtera malliberejo estis tie, baldaŭe ekzekutoj okazis.

## Vidindaĵoj 
Preĝejo de Ignaco Lojola (Győr) kune kun la apudaj abatejo kaj gimnazio estas la plej grava konstruaĵo de la placo. Alia grava konstruaĵo estas la malnova urbodomo, kiu tie funkciis ekde la 1560-aj jaroj ĝis 1898. La nuna domo estas videbla de 1754.

Kontraŭ la preĝejo historia muzeo funkcias kaj la domo mem estas la plej bela baroka domo de la urbo, kiun longe la benediktanoj profitis. La ceteraj domoj plej ofte estas loĝdomoj, tamen ornamriĉaj kaj preskaŭ senescepte ili havas balkonojn. Estas menciinde la historia apoteko kaj alia malgranda muzeo.

En la centro kolono pri Maria situas de 1686 memore al fino de la turka dominado en Buda. La alia skulptaĵo prezentas du figurojn de la hungara historio.

## Fontoj 
* Hungara Vikipedio

Széchenyi
Kategorio:Győr
Nikito la Goto

eta
Sankta **Nikito la Goto** aŭ **Niketo **, el la greka. Νικητές, "venikto") estis goto baptita de la episkopo Teofilo, partoprenanto de la Unua ekomuna koncilio. Nikito estis unu el la plej aktivaj evangelizistoj inter la gotoj ĉe la norda bordo de la Nigra Maro.

Li mortis en 372, martirigita laŭ ordono de Atanariko, pagana reĝo de la gotoj, kiu konfrontiĝis kun la kristana reĝo Fritigerno. La sanktulo estis enterigita de sia amiko, Mariano, en Kilikio. Kiam la relikvoj estis trovitaj, ili estis translokitaj al Konstantinopolo. Hodiaŭ ili troviĝas en la serba monaĥejo Visoki Deĉani en la okcidento de Kosovo.

Kategorio:Kristanaj martiroj
Kategorio:Gotoj
Kategorio:Katolikaj sanktuloj
Kategorio:Ortodoksaj sanktuloj
Katarina de Sieno

[eta|maldekstre|260px|**Sankta Katarina de Sieno**, de [Polidoro da Caravaggio kaj Maturino da Firenze, en San Silvestro al Quirinale, Romo (ĉ. 1525).]]

**Sankta Katarina de Sieno** (naskiĝis la 25-an de marto 1347 en Sieno, mortis la 29-an de aprilo 1380 en Romo) estis triaordena dominikanino, kaj skolastika filozofo kaj teologo. Ankaŭ konata kiel **Katerina el Sieno**, ŝi multe laboris por revenigi la papon Gregorio la 11-a el Francio kie li troviĝis al Romo, la tradicia papejo, kaj en la establado de la paco inter la urboj-ŝtatoj en nuna Italio. Katarina de Sieno estis proklamita Doktoro de la Eklezio de la papo Paŭlo la 6-a en 1970. Ŝi estas unu el la du sanktaj patronoj de Italio, kune kun Francisko el Asizo, kaj unu el la ses patronoj de Eŭropo.

eta|maldekstra|260px|*Libro della divina dottrina*, c. 1475

Kategorio:Dominikanaj sanktuloj
Kategorio:Doktoroj de la Eklezio
Kategorio:Italaj dominikanoj
Kategorio:Italaj filozofoj
Kategorio:Katolikaj filozofoj
Kategorio:Italaj teologoj
Kategorio:Italaj ermitoj
Kategorio:Kristanaj mistikuloj
Kategorio:Italaj romkatolikaj sanktuloj
Kategorio:Anglikanaj sanktuloj
Kategorio:Stigmatizintoj
Kategorio:Florencaj ambasadoroj
Kategorio:Italaj verkistoj de la 14-a jarcento
Kategorio:Verkistinoj
Monaĥejo Visoki Deĉani

eta
**Visoki Deĉani** aŭ **Dečani** (serbe: Високи Дечани) estas monaĥejo de la Serba Ortodoksa Eklezio situanta en Kosovo. Ĝi situas en la vilaĝo Deĉani, je 12 km sude de la urbo Pech.

La monaĥejo estis establita en kaŝtanarbareto fare de la serba reĝo Stefano Uroŝ la 3-a en 1327. Sekvajare la reĝo mortis kaj estis entombigita en la monaĥejo, kiu post tio konvertiĝis en populara sanktejo. La konstruado daŭris sub la regado de lia filo, la imperiestro Stefano Uroŝ la 4-a ĝis 1335, sed la freskoj ne estis finitaj ĝis 1350. En la monaĥejo ankaŭ troviĝas la relikvoj de la sanktulo Nikito la Goto.

Ekde 2004 ĝi estas en la listo de la Monda heredaĵo de Unesko

Kategorio:Mondaj heredaĵoj en Serbio
Kategorio:Mondaj heredaĵoj en danĝero
Kategorio:Ortodoksaj monaĥejoj
Blackburn

eta|260px|maldekstra|urbocentre
**Blackburn** estas grandurbo en Britio. Ĝi situas en la graflando *Lancashire* (Lankaŝiro), en la regiono nordokcidenta Anglio. Laŭ la stato de  en la urbo vivis  sur areo de  kvadrataj kilometroj, kio rezultigas loĝdenson de  loĝantoj/km². 
__NOTOC__
## Bazaj informoj 
* Poŝtkodo: BB1 - BB2
* Telefonkodo: 01254

## Geografio 
Blackburn etendiĝas sur mildaj deklivoj en nord-okcidenta parto de Anglio. 

eta|maldekstra|180px|Katedralo de Blackburn 
## Historio 
La romianoj havis tie vojon. Oni menciis preĝejon de Sankta Maria de 1086, sed oni konjektas, ke la unua preĝejo konstruiĝis jam en 596. Ekde 1750 pro teksaĵa industrio loĝis tie tre multe, kiel en urbo. En 1816 kanalo, post 3 jardekoj la fervojo ekfunkciis. En la 20-a jarcento graveco de la teksaĵindustrio malpliiĝis, sed ekzemple oni okupiĝis pri elektroniko. Dum la 2-a mondmilito rifuĝintoj alvenis. En 1997 aŭtovojo atingis la urbon.

## Vidindaĵoj 
* katedralo de 1926 (pli frue preĝejo)

## Ĝemelurboj
*   Péronne, Francio
*   Altena, Germanio

## Konataj lokuloj 
* Adam Wharton, futbalisto 

## Eksteraj ligiloj 
*  ()

eta|maldekstra|320px|la fervoja stacidomo

Kategorio:Urboj de Anglio